БлэкIам и Iэужь дахэ
Къэбэрдей-Балъкъэрым и къэралыгъуэр илъэс 95-рэ зэрырикъур щагъэлъэпIа махуэм къыщыщIэдзауэ мы уэрамыр зэуэ цIыху кIуапIэ хъуащ.
Ар сыткIи гъэщIэгъуэнщ, мыбдежым щэнхабзэнэгузыужь программэу щагъэлъагъуэр къэплъытэмэ. Къапщтэмэ, махуэку къэс «Победа» кинотеатрым и гупэм деж духовой оркестрым зэман блэкIам и макъамэхэр щегъэзащIэ. Я щIалэгъуэр ягу къагъэкIыжу абы къыдэ-фэн папщIэ абдежым къыщызэхуос ныбжь зиIэхэри, ауэ къэфэну хуей щIалэгъуалэри.
Мэрем махуэр ныбжьыщIэхэм хухахауэ, псыутхым и деж концерт щат сабий художественнэ ансамбл-хэм. Щэбэтым Къэбэрдей уэрамым щокIуэкI щIалэгъуалэм яхуэгъэза нэгузыужь, псэкупсэ акцэхэр. ЗэрыгурыIуэгъуэщи, а уэрамым къалэдэсхэри ди щIыналъэм къакIуэ хьэщIэхэри щызэшынукъым.
Шэрэдж Дисэ.
